KISKŐRÖS VÁROS POLGÁRMESTERE

E L Ő T E R J E S Z T É S 

(a Képviselő-testület 2010. március 10-i rendkívüli ülésére)

Tárgy: városi térfigyelő rendszer kialakítása

2009. évben a Dél-alföldi Regionális Fejlesztési Tanács által biztosított forrás igénybevételével kistérségi szintű térfigyelő-rendszer épült ki. A támogatással létrehozott vagyon a Társulás vagyonává vált, azonban a rendszer működtetését a tagönkormányzatok magukra vállalták, így Kiskőrös Város Képviselő-testülete 103/2009. számú határozatával az eszközállomány működtetésre történő átvételéről döntött. A jelenlegi kamera-rendszer 4 helyen figyeli városunk közterületeit. 

A Kiskőrösi Vagyonvédelmi Alapítvány jelezte azon szándékát, mely szerint a jelenleg működő városi kamera-rendszer mellett – vállalkozói támogatással – új kamera-rendszert kívánnak kiépíteni úgy, hogy az az üzembe helyezést követően Kiskőrös Város Önkormányzatának tulajdonába kerülne. 
A Vagyonvédelmi Alapítvány a Kiskőrösi Rendőrkapitánysággal közösen kijelölte azokat a közterületi pontokat, ahol - bűnmegelőzési szempontból - célszerű a kamerás megfigyelés. Ezek az alábbiak:  
1. Petőfi S. út – Kossuth L. út útkereszteződés

2. Petőfi S. út – Bajcsy-Zs. u. – József A. út útkereszteződés

3. Rákóczi F. u. – Erkel F. u. útkereszteződés

4. Dózsa Gy. út – Klapka Gy. u. útkereszteződés

5. József A. út – Klapka Gy. u. – Thököly u. csomópont,

6. Bajcsy-Zs. u. – Árpád u. útkereszteződés,

7. Bajcsy-Zs. u. – Vasút állomás előtti terület,

8. Thököly u. – Deák F. u. útkereszteződés,

9. Béke u. – Határ u. útkereszteződés,

10. Béke u. – Mező u. útkereszteződés,

11. Segesvári út bejövő útszakasza,

12. Izsáki út bejövő útszakasza,

13. Rákóczi F. u. – Szeretetotthon előtti útszakasz,

14. Baross G. u. bejövő útszakasza,

15. Dózsa Gy. út bejövő útszakasza,

16. Erdőtelki út – Camping előtti útszakasz,

17. Erdőtelki út bejövő útszakasza,

18. József A. út bejövő útszakasza,

19. Petőfi s út bejövő útszakasza,

20. Rákóczi F. u. – Vörösmarthy M. u. útkereszteződés,

21. Petrovics u. – Kálvin u. útkereszteződés,

22. Klapka Gy. u. – Pozsonyi u. útkereszteződés,

23. Bajcsy-Zs. u. – Damjanich u. útkereszteződés,

24. Izsáki út – Toyota szalon előtti terület,

25. Baross G. u. – Szendrei J. u. útkereszteződés,

26. Délibáb u. – Pásztor u. útkereszteződés,

27. Damjanich u. – Mészáros L. u. útkereszteződés,

28. Szabadkai u. – Klapka Gy. u. útkereszteződés,

29. Budai-N. A. u. – Határ u. útkereszteződés,

30. József A. út – Thököly u. – Csokonai V. M. u. útkereszteződés,

A rendszer kiépítése szakaszosan történne, a kamerák elhelyezését elsősorban önkormányzati intézményekre tervezik, illetve amennyiben ez nem lehetséges, akkor olyan vállalkozások tulajdonában lévő ingatlanokra, amelyek áramvételezési költségét a tulajdonos vállalja. 
Ennek megfelelően a rendszer évi működtetési költsége viszonylag alacsonyan tartható. 

Az új rendszer működetése Kiskőrös város költségvetését 2010. évben nem terheli, a fenntartási költségek fedezetét a kiépítést követő egy évig az Alapítvány biztosítja. 

Az új rendszer kiépítése jelenleg a szervezés állapotában van, azonban szükséges az önkormányzat egyetértő nyilatkozata a munkálatok lefolytatásához.  
A kiépítésre kerülő és üzembe helyezett rendszer önkormányzati tulajdonba adása és működtetése tárgyában újabb testületi döntésre lesz szükség. 
A fentiek alapján javasolom, hogy a Képviselő-testület a határozat-tervezetben foglaltak szerint támogassa a térfigyelő-rendszer kiépítését. 

K i s k ő r ö s, 2010-03-08 










Domonyi László sk.










       polgármester

HATÁROZAT TERVEZET

1. Kiskőrös Város Képviselő-testülete egyetért azzal, hogy a Kiskőrösi Vagyonvédelmi Alapítvány a város közterületeinek közbiztonsági helyzete javítása érdekében térfigyelő-rendszert építsen ki.  
2. A Képviselő-testület felhatalmazza a polgármestert, hogy a térfigyelő-rendszer kiépítéséhez szükséges, önkormányzati együttműködést igénylő előkészítő munkálatokban eljárjon, és az ezzel kapcsolatos előzetes megállapodásokat megkösse.  

